EkBass/fiwiki-20250220-pages-articles huggingface dataset:
Sosiaalisten vaikutusten arviointi

Sosiaalisten vaikutusten arviointi (SVA) tarkoittaa hankkeen tai toiminnan aiheuttamien ihmisten elinoloihin ja viihtyvyyteen kohdistuvien vaikutusten tunnistamista ja arviointia. Sosiaalisella vaikutuksella on tarkoitettu päätöksen, hankkeen tai toimen ihmiseen, yhteisöön tai yhteiskuntaan kohdistuvaa vaikutusta, joka aiheuttaa muutoksia ihmisten hyvinvoinnissa tai hyvinvoinnin jakautumisessa. Sosiaalinen on käännös englannin kielen sanasta 'social', jonka merkitys on paljon laajempi kuin suomen kielen sosiaalisen. Sosiaalisen ymmärtäminen kapeasti, sosiaalipolitiikkaan tai tulonsiirtoihin liittyvänä, on rajoittanut vaikutusten arviointia ja tehnyt rajanvedon sosiaalisten ja terveydellisten vaikutusten välillä ongelmalliseksi. ==Katso myös== *Ihmisiin kohdistuvien vaikutusten arviointi *Terveysvaikutusten arviointi *Ympäristövaikutusten arviointi ==Aiheesta muualla== *SVA kaavoituksessa *SVA Jyväskylässä *Ihmisiin kohdistuvien vaikutusten arviointi -käsikirja Luokka:Yhteiskuntatieteet
Terveysvaikutusten arviointi

Terveysvaikutusten arviointi (TVA) tarkoittaa hankkeen tai toiminnan aiheuttamien terveyteen kohdistuvien vaikutusten tunnistamista ja arviointia. Terveys tulee ymmärtää arviointia tehtäessä hyvin laajasti. Arvioinnissa tulee huomioida sekä fyysiseen terveyteen kohdistuvat vaikutukset että terveyden psyykkiseen ja sosiaaliseen puoleen kohdistuvat vaikutukset. Terveysvaikutuksia voidaan arvioida myös sosioekonomisten terveyserojen näkökulmasta. Terveysvaikutusten arvioinnin perustan luo terveydensuojelulaki (763/1994), jonka käsite terveyshaitta vastaa käsitettä merkittävä terveysvaikutus. Terveyshaitalla tarkoitetaan sairautta, muuta terveydenhäiriötä tai sellaisen tekijän tai olosuhteen esiintymistä, joka voi vähentää väestön tai yksilön elinympäristön terveellisyyttä. Ilmanlaatuun, meluun, talousveteen, elintarvikkeisiin, uimaveteen, maaperään, kemikaaleihin, säteilyyn tai muihin mahdollisesti terveyshaittoja aiheuttaviin tekijöihin liittyy ohjearvoja ja tunnuslukuja, joiden ylittyminen määritellään terveyshaitaksi. Henkilökohtaisesti koetut terveyshaitat tai niiden pelko taas nähdään useimmin sosiaalisena vaikutuksena. ==Katso myös== *Ihmisiin kohdistuvien vaikutusten arviointi *Sosiaalisten vaikutusten arviointi *Ympäristövaikutusten arviointi ==Aiheesta muualla== * Terveysvaikutusten arviointi (THL) Luokka:Terveydenhoito
Vapaa pelaaja

Vapaa pelaaja eli niin sanottu vapaa agentti () on ammattimaisessa joukkueurheilussa pelaaja, joka on vapaa siirtymään seurasta toiseen ilman seurojen välistä siirtokorvausta ja muutoin entisen seuransa estämättä. Yleensä tällaisessa tilanteessa pelaajan entinen seura on vapauttanut pelaajan sopimuksestaan tai sopimus on umpeutunut.Tärkeitä juridisia virstanpylväitä – Monet muutokset ovat syntyneet esimerkkitapausten kautta Joissain sarjoissa siirtymiselle on asetettu aikarajoituksia. Esimerkiksi jääkiekkosarja NHL:ssä vapaan pelaajan on tehtävä sopimus uuden seuransa kanssa ennen joulukuun alkua voidakseen edustaa seuraa virallisissa otteluissa vielä saman kauden aikana. Eurooppalaisissa jalkapallosarjoissa kaikki pelaajasiirrot tapahtuvat niin sanottujen siirtoikkunoiden aikana. Syksystä kevääseen pelattavissa sarjoissa siirtoikkunat ovat auki tammikuussa kauden ollessa puolivälissä ja heinä–elokuussa kauden päätyttyä. Useissa sarjoissa on kokonaan sopimuksettomille pelaajille muitakin siirtoaikoja. == Katso myös == * Bosman- sääntö == Lähteet == Luokka:Urheilutermit
Viktor Lebedev

Viktor Zaharovitš Lebedev (; 1900–1968) oli neuvostoliittolainen diplomaatti. Hän toimi maansa Suomen-lähettiläänä vuosina 1951–1958. Lebedevin yllättävä nimittäminen Suomeen herätti aluksi suomalaisissa epäilyksiä hänen toimittuaan sitä ennen lähettiläänä Prahassa ja Varsovassa voimakkaan sovjetisoinnin aikana. Pessimistiset odotukset kuitenkin hälvenivät melko pian, kun rauhallisesti ja joviaalisti esiintynyt diplomaatti alkoi tulla toimeen myös Suomen ei-kommunististen yhteiskuntapiirien kanssa. Pääministerinä tuolloin toiminut Urho Kekkonen rakensi nopeasti toimivan kontaktin Lebedeviin. Neuvostoliiton varaulkoministeri Valerian Zorin jopa läksytti Lebedeviä Moskovassa siitä, että tämä tulkitsi raporteissaan ”porvari-tilanherrojen” puoluetta edustavan Kekkosen politiikkaa liian myönteisesti. Elokuussa 1954 Neuvostoliitto korotti Helsingin-edustustonsa suurlähetystöksi, jolloin Lebedevin tittelikin muuttui lähettiläästä suurlähettilääksi. Lebedev allekirjoitti 26. tammikuuta 1956 yhdessä Neuvostoliiton varapääministerin M. G. Pervuhinin sekä Suomen pääministerin Kekkosen ja ulkoministerin Johannes Virolaisen kanssa Porkkalan alueen luovutuspöytäkirjan. Kaksi viikkoa ns. yöpakkashallituksen nimittämisen jälkeen Lebedev kutsuttiin Moskovaan ilman tavanomaisia lähtömuodollisuuksia, ja Kekkoselle ilmoitettiin, ettei suurlähettiläs enää palaa eikä hänelle nimitetä seuraajaa. Suurlähetystöä johti siitä lähtien va. asiainhoitaja Ivan Filippov kriisin laukeamiseen asti. Vuosina 1960–1962 Lebedev toimi Neuvostoliiton ulkoministeriön diplomaattikorkeakoulun rehtorina. Luokka:Neuvostoliittolaiset poliitikot Luokka:Neuvostoliiton suurlähettiläät Luokka:Vuonna 1900 syntyneet Luokka:Vuonna 1968 kuolleet
Markus Rogan

Markus Antonius Rogan (s. 4. toukokuuta 1982 Wien) on itävaltalainen uimari, joka voitti kaksi hopeamitalia vuoden 2004 kesäolympialaisissa. Roganin ensimmäinen suuri saavutus oli MM-hopeamitali 200 metrin selkäuinnissa pitkän radan MM-kilpailuissa 2001, Fukuokassa. Kesäolympialaisissa 2004 Rogan sijoittui toiseksi 100 metrin ja 200 metrin selkäuinneissa, kummallakin matkalla hänet voitti yhdysvaltalainen Aaron Peirsol. Alun perin Peirsol hylättiin 200 metrin matkalla, mutta nostettiin myöhemmin kultamitalistiksi. Rogan opiskeli Stanfordin yliopistossa 2000–2004. 8. joulukuuta 2005 Rogan teki Triestessä lyhyen radan EM-kilpailuissa 200 metrin selkäuinnissa uuden maailmanennätyksen ajalla 1.50,43. Ennätys kuitenkin rikkoutui lyhyen radan MM-kilpailuissa 2006, kun yhdysvaltalainen Ryan Lochte rikkoi sen ajalla 1.49,05. Kaksi vuotta myöhemmin lyhyen radan MM-kilpailuissa Manchesterissa Rogan voitti kyseisen lajin maailmanennätysajalla 1.47,84, ja tällä kertaa Lochte jäi hänen taakseen niukasti. == Lähteet == * Saavutukset swimrankings.net-sivustolla == Aiheesta muualla == *Markus Roganin kotisivut Luokka:Itävaltalaiset uimarit Luokka:Itävaltalaiset olympiamitalistit Luokka:Vuonna 1982 syntyneet Luokka:Elävät henkilöt
Theban piiritys

Theban piiritys tapahtui vuonna 335 eaa. kreikkalaisen Theban kaupungin noustua kapinaan Makedoniaa vastaan. Aleksanteri Suuri piiritti joukkoineen kapinoivan kaupungin ja tuhosi sen. ==Piirityksen kulku== === Tausta === Makedonian kuningas Filippos II kukisti kreikkalaiset kaupunkivaltiot Khaironeian taistelussa vuonna 338 eaa. ja perusti Korintin liiton, johon kukistetut kaupungit kuuluivat. Filippos murhattiin kaksi vuotta myöhemmin ja kuninkuus siirtyi hänen pojalleen Aleksanterille. Aleksanterin sotiessa Traakiassa ja Illyriassa makedonialaisia vastustavat henkilöt kaappasivat vallan. He saivat kansan puolelleen väittämällä, että Aleksanteri oli kuollut Illyriassa käydyssä taistelussa. Theban linnoituksessa, Kadmeiassa, oli Filippoksen asettama varuskunta. Kun sotilaat saivat kuulla kapinasta, he linnoittautuivat linnoitukseen. Kuultuaan Theban kapinasta Aleksanteri marssi pikavauhtia sitä vastaan.Arrianos 1.7 === Piiritys === Aleksanteri pystytti leirinsä Kadmeian lähelle, jotta hän voisi auttaa siellä olevia makedonialaisia taistelun syttyessä. Thebalaiset olivat rakentaneet kaksinkertaiset piiritykset linnoituksen ympärille. Aluksi Aleksanteri ei halunnut ryhtyä taisteluun vaan toivoi, että asia saataisiin selvitettyä rauhallisesti. Ptolemaioksen mukaan Perdikkas hyökkäsi kaupunkia vastaan ilman, että hän olisi saanut siihen käskyä Aleksanterilta. Perdikkaan jalkaväkiosasto sai murrettua thebalaisten puolustuksen. Kun Aleksanteri näki Perdikkaan osaston hyökkäävän, hän määräsi muutkin osastot hyökkäämään. Thebalaiset tekivät kuitenkin hyökkäyksen ja ajoivat makedonialaiset pakosalle. Sen seurauksena Aleksanteri käski falangin vastahyökkäykseen, joka ajoi thebalaiset kaupunkiinsa. Makedonialaiset pääsivät kaupunkiin portista, jota thebalaiset eivät ehtineet paetessaan sulkea.Arrianos 1.8 === Theban tuho === Piirityksen jälkeen Aleksanteri antoi liittolaistensa päättää Theban kohtalosta. Kadmeiaan päätettiin asettaa varuskunta ja tuhota kaupunki maan tasalle. Theban naapurit, jotka tukivat Makedoniaa, saivat jakaa kaupungin alueet. Naiset, lapset ja taistelusta hengissä selvinneet miehet myytiin orjina. Ainoastaan temppelit ja Aleksanterin käskystä myös runoilija Pindaroksen talo säilyivät tuholta. == Lähteet == * Arrian, Anabasis - Alexander Sources Arrianoksen Anabasis 1.7–1.8 === Viitteet === Luokka:Antiikin taistelut Luokka:Piiritykset
Clarence Nash

Clarence Charles "Ducky" Nash (7. joulukuuta 1904 Watonga, Oklahoma – 20. helmikuuta 1985 Glendale, Kalifornia) oli yhdysvaltalainen ääninäyttelijä, joka parhaiten tunnetaan Aku Ankan äänenä, jota hän esitti vuodesta 1934 kuolemaansa asti. Aku Ankan lisäksi hän esitti myös Iines Ankkaa varhaisemmissa piirretyissä sekä Tupua, Hupua ja Lupua. Watongan kaupungissa on hänen kunniakseen nimetty katu. Nash työskenteli ennen filmiuraansa maitomyyjänä. Walt Disney sattui kuulemaan Nashin esityksen, jossa hän imitoi ankkoja. Disneyn mielestä Nashin ääni sopi hyvin puhuvalle ankalle pian valmistuvassa elokuvassa Viisas Kana Kananen. Tämän jälkeen Nash antoi Aku Ankalle äänensä yli 120 lyhyt- ja kokopitkään elokuvaan 50 vuoden ajan. Nashin viimeiseksi elokuvaksi jäi vuonna 1983 valmistunut Mikki Hiiren jouluaatto. Clarence Nash kuoli leukemiaan vuonna 1985. ==Lähteet== Luokka:Yhdysvaltalaiset ääninäyttelijät Luokka:Annie-palkinnon saajat Luokka:Vuonna 1904 syntyneet Luokka:Vuonna 1985 kuolleet
Bremer Roland

Bremer Roland on Rolandin patsas Bremenin torilla raatihuoneen ja tuomiokirkon välissä. Sekä patsas että raatihuone ovat UNESCOn maailmanperintöluettelossa. Bremenissä on muitakin Rolandin patsaita. Patsas on 5,47 metriä korkea ja on 60 senttimetriä korkealla jalustalla. Patsaan takana on katos. Jalusta ja katos mukaan lukien patsaalla on korkeutta 10,21 metriä. Patsas on kuvattu Saksan vuoden 2010 kahden euron erikoisrahaan. ==Lähteet== ==Aiheesta muualla== *Bremenin raatihuone ja Rolandin patsas UNESCOn sivuilla Luokka:Bremen Luokka:Unescon maailmanperintökohteet Saksassa Luokka:Saksan muistomerkit Luokka:Keskiajan taideteokset
Artikulaatiotyö

Artikulaatiotyö-käsitteen on alun perin ottanut käyttöön yhdysvaltalainen sosiologi Anselm Strauss (1985) tutkiessaan työtä eri osastoilla useissa San Franciscon sairaaloissa. Tämän tutkimusraportin mukaan työ koostuu useista työlinjoista, jotka sisältävät tehtäväklustereita, mitkä mahdollistavat työn tekemisen tarkoitetulla tavalla. Sekä työlinjat että tehtävät vaativat kuitenkin koordinointia, koska haluttu lopputulos ei synny ilman järjestelyjä tai aikataulutusta, jotka Strauss (1985) määrittää tutkimusraportissaan artikulaatiotyöksi. Vakuutusyhtiön toimistotyön tutkimuksessa Gerson & Star (1986) kirjoittavat, että artikulaatiotyö käsittää kaikki tarvittavat askeleet, jotka liittyvät kokoontumiseen, järjestelyyn, tarkkailuun sekä koordinointiin työn suorittamiseksi. Schmidt & Bannon (1992) nostavat esiin artikulaatiotyön merkityksen sekä tieteellisenä tutkimusalueena CSCW:ssä että CSCW järjestelmien suunnittelussa. CSCW:n tutkimusalueena artikulaatiotyö ei 1990-luvun alkuun mennessä ollut keskeisellä sijalla johtuen kesken olevasta CSCW:n kehitysprosessista ja näin ollen tieteenalueen epätarkasta määrityksestä. Schmidt et al. (1992) mukaan CSCW:n tutkimusalutta pitäisi laajentaa kollaboratiivisen työn vaatimusten tukemiseen ryhmille tarjottavan tietokonetuen lisäksi. Kollaboratiivinen työ on työtä, jossa työntekijöillä on keskinäinen riippuvuus työstään, minkä vuoksi heidän on tehtävä yhteistyötä saadakseen työnsä tehdyksi. Juuri tästä keskinäisestä riippuvuudesta johtuen, mihin tahansa kollaboratiiviseen työhön liittyy useita ns. epäoleellisia neuvottelun ja kontrolloinnin aktiviteetteja yhteistyön onnistumiseksi. Nämä epäoleelliset aktiviteetit käsittävät työtehtävien osittamisen eri työntekijöille sekä tehtävien antamisen yksittäisten työntekijöiden suoritettaviksi. Epäoleellisia nämä tehtävät ovat sen vuoksi, että ne eivät suoraan liity itse päätyöhön, tuotteen tai palvelun valmistamiseen, mutta ovat kuitenkin merkittävästi vaikuttamassa päätyön aikaan saamisessa ja edellyttävät artikulaatiotyötä. (Schmidt et al. 1992.) == Lähteet == *Gerson E & Star S.L. 1986. Analysing Due Process in the Workplace. ACM Transactions on Information Systems (TOIS),Volume 4 Issue 3 *Schmidt K& Bannon L.. Taking CSCW Seriously: Supporting Articulation Work. Computer Supported Cooperative Work. Vol 1. No 1-2/March. 1992 *Strauss A. 1985. Social organization of medical work. University of Chicago Press: Chicago Luokka:Tietojenkäsittelytiede Luokka:CSCW Luokka:Sosiologia
Bremenin tuomiokirkko

Bremenin tuomiokirkko (St. Petri Dom) sijaitsee Bremenissä, Saksassa, kauppatorin laidalla. Kirkon kaksi tornia kohoaa 98 metrin korkeuteen ja niitä yhdistävää goottilaista rakennusta koristaa ruusukuviointi ja kolmionmuotoinen päätyseinä. Tuomiokirkko rakennettiin 1000- ja 1200-luvun välisenä aikana. Sen rakentaminen aloitettiin roomalaistyylisenä pilaribasilikana, jonka rakentamisen oli aloitettu arkkipiispa Bezelinin (1035–1043) ja Adalbertin (1043–1072) käskystä. Kaksi kryptaa ja lähes jokainen tuomiokirkon alaosan seinistä ovat jääneet jäljelle tuolta ajalta. Kirkon sisällä on historiallisia nähtävyyksiä, joihin kuuluu mm. kahdeksan muumiota lasiarkuissa. Rakennuksessa lounaiskappelissa on museo. Katedraalin länsipuolella on muistokivi paikalla jossa teloitettiin sarjamurhaaja Gesche Gottfried vuonna 1831. Se oli Bremenin viimeinen julkinen teloitus. == Lähteet == ==Aiheesta muualla== *Tuomiokirkon kotisivut Luokka:Saksan kirkot Luokka:Katedraalit Luokka:Bremen Luokka:Kivikirkot
Sam Hanks

Samuel "Sam" Hanks (13. heinäkuuta 1914 – 27. kesäkuuta 1994) oli yhdysvaltalainen kilpa-autokuljettaja, joka voitti Indianapolis 500 -kilpailun vuonna 1957. Koska Indianapolis 500 -kilpailu oli Formula 1 -kisakalenterissa vuosina 1950-1960, Sam Hanks sai yhteensä 20 pistettä urallaan. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1914 syntyneet Luokka:Vuonna 1994 kuolleet
Kannabisleivonnainen

Kannabisleivonnainen on leivonnainen, jonka valmistamiseen on käytetty jotain kannabistuotetta. Syötynä kannabiksen vaikutusaika on pitkäkestoisempi kuin poltettuna ja se alkaa vaikuttaa hitaammin, koska kannabiksen vaikuttavan yhdisteen tetrahydrokannabinolin (THC) imeytyminen ruuansulastuselimistössä kestää jonkin aikaa. Kannabispäihtymys kestää 6–8 tuntia, jos se on saatu syömällä eli kaksi kertaa kauemmin kuin siinä tapauksessa, että päihtymys johtuu kannabiksen polttamisesta.Päihdelinkki, Pikatieto, Kannabis Koska syötynä THC:n täytyy kulkeutua ruuansulastuselimistön läpi päästääkseen verenkiertoon, paljon suurempi osa siitä metabolisoituu aktiiviseksi aineenvaihduntatuotteeksi 11-hydroksi-THC:ksi kuin poltettaessa.Government Marijuana Researcher Speaks Favorably About Marijuana's Medical Utility NORML September 26, 1996. 11-hydroksi-THC on noin 20 % THC:tä voimakkaampaa ja läpäisee veri-aivoesteen nopeammin.Possible hepatotoxicity of chronic marijuana usage Sao Paulo Med. J. vol.122 no.3 São Paulo May 2004.The health and psychological consequences of cannabis use - chapter 1 National Drug Strategy Monograph Series No. 25. Department of Health, Commonwealth of Australia. Kannabisleivonnaisia voi valmistaa itse tai ostaa esimerkiksi kannabistuotteita myyvistä kahviloista maissa, joissa kannabiksen myyminen on sallittua. Kannabista lisätään yleensä voihin, koska sen vaikuttavat aineet, kannabinoidit, ovat rasvaliukoisia. Voita kuumennetaan pannulla tai kattilassa, ja sitä käytetään aineksena leivonnaisten valmistuksen yhteydessä. Kannabisleivonnaisille on monia nimityksiä, joista yleisin lienee space cake eli avaruuskakku. Muita syötäviä/juotavia kannabistuotteita on mm. bhang ja green dragon. == Lähteet == == Aiheesta muualla == * Drugs and the body Animaatio näyttää miten kannabis kulkeutuu elimistön läpi eri tavalla syötynä kuin poltettuna. Jellinek Prevention. Luokka:Kannabisvalmisteet Luokka:Leivonnaiset
Suomi-sarjan kausi 2005–2006

Jääkiekon Suomi-sarjan eli Suomen kolmanneksi korkeimman sarjatason kausi 2005-2006 pelattiin kahdessa lohkossa, joiden neljä parasta pääsi pudotuspeleihin ja pudotuspelien neljä parasta Mestiskarsintaan. Lohkojen viimeiset joutuivat karsintasarjaan. Kausi oli seitsemäs, kun Suomi-sarjaa pelattiin. ==Runkosarja== ===Pohjoislohko=== ===Etelälohko=== ===Runkosarjan pistepörssit=== Pohjoislohko {| class="wikitable" Pelaaja Joukkue Tehopisteet 1 Juho Luoma K-Laser 26+28=54 2 Jani Rautio Et-Po 72 14+37=51 3 Petri Laitinen Jeppis 13+37=50 4 Jaakko Järvitalo RoKi 25+24=49 5 Teemu Lahti RoKi 24+25=49 6 Juha Pietsalo Et-Po 72 22+25=47 7 Antti Erkinjuntti RoKi 12+35=47 8 Toni Karjala RoKi 22+23=45 9 Tero Huttula K-Laser 19+26=45 10 Marko Lapinkoski Jeppis 24+20=44 ==Puolivälierät== Joukkueet, joiden runkosarjasijoitus 1-2 Joukkueet, joiden runkosarjasijoitus 3-4 Voitot HeKi SHT 2-0 RoKi KOO-VEE 0-2 SaPKo Et-Po 72 2-0 Jeppis Titaanit 0-2 ==Suomi-sarjan mestaruus== Suomi-sarjan mestaruus ratkaistiin Mestiskarsinnan yhteydessä pelattuna kaksinkertaisena sarjana. ==Suomi-sarjan karsinta== ===Pohjoinen=== Hermeksen pudottua Mestiksestä Suomi-sarjaan Hermes 2 luopui sarjapaikastaan ja sen sai JHT. ===Etelä=== Uusintaottelu TuusKi - HC Kerava 7-3. Myös HC Kerava sai sarjapaikan HeKin, SaPKon ja KOO-VEEn noustua Mestikseen. ==Lähteet== Tilastoarkisto, Suomen Jääkiekkoliitto Luokka:Jääkiekkosarjojen kausi 2005–2006 2005–2006
Yvonne Vera

Yvonne Vera (19. syyskuuta 1964 Bulawayo – 7. huhtikuuta 2005 Toronto) oli zimbabwelainen kirjailija. Hän voitti urallaan useita kirjailijapalkintoja, kuten Commonwealth Writers Prizen vuonna 1987. == Ura == Vera lähti vuonna 1987 Yorkin yliopistoon Torontoon. Kun Vera palasi synnyinmaahansa, hän nousi kansallisgallerian johtajaksi Bulawayossa. Veran kirjalliseen tuotantoon kuuluu muun muassa Palava perhonen (2000), hänen ensimmäinen suomennettu teoksensa. Vera kuoli huhtikuussa 2005 aivokalvontulehdukseen sairaalassa Torontossa. Hän oli paraikaa kirjoittamassa kuudetta romaaniaan Kanadassa, jossa hän miehensä kanssa asui. Vera oli HIV-positiivinen, ja aivokalvontulehduksen on ilmoitettu puhjenneen AIDSin komplikaationa. == Julkaistuja teoksia == === Suomeksi === * === Englanniksi === * * * * * * * * Lähde: == Lähteet == == Aiheesta muualla == * Luokka:Zimbabwelaiset kirjailijat Luokka:Vuonna 1964 syntyneet Luokka:Vuonna 2005 kuolleet
Guanosiinitrifosfataasit

Guanosiinitrifosfataasit (GTPaasit) ovat ryhmä entsyymejä, jotka sitovat ja hydrolysoivat GTP:tä. GTP:n sitominen ja hydrolyysi tapahtuvat entsyymin pitkälle säilyneessä G-domeenissa, joka on kaikilla GTPaaseilla samanlainen. GTPaasit osallistuvat useisiin solun toimintoihin: *Transmembraanisten reseptorien solunsisäisen osan signaalinvälitys; esimerkiksi G-proteiinikytkentäisillä reseptoreilla on sisäinen GTPaasi-aktiivisuus *Proteiinien translaatio solun ribosomissa *Solunjakautumisen säätely *Kalvorakkuloiden kalvon muodostaminen ja kuljetus solun sisällä *Aktiivinen tumakuljetus importiini- ja eksportiini-proteiinien avulla Eräs GTPaasi on Ras, joka on tärkeä solunsisäinen signaalinvälittäjä. == Aiheesta muualla == * Solunetti: G-proteiinikytkentäiset reseptorit Luokka:Hydrolaasit
Kinaasi

Kinaasi on entsyymi, joka siirtää fosfaattiryhmiä korkeaenergisiltä luovuttajamolekyyleiltä (kuten ATP:ltä) tietyille kohdemolekyyleille (substraateille). Tätä fosfaattiryhmien siirtoa kutsutaan fosforylaatioksi. Fosfaattiryhmien poiston eli defosforylaation tekevät puolestaan fosfataasientsyymit. Fosforylaation tarkoituksena on useimmiten kohdemolekyylien aktivointi, vaikka harvoin fosforylaatio myös estää kohdeproteiinin toiminnan. Keskeinen kinaasityyppi ovat proteiinikinaasit, jotka aktivoivat tiettyjä kohdeproteiineja solujen sisäisissä ja välisissä signaalinvälitysketjuissa. Useat näiden ketjujen toimintaa estävät lääkkeet inhiboivat juuri aktivoivia proteiinikinaaseja. Luokka:Transferaasit
Salibandyn maailmanmestaruuskilpailut

Salibandyn miesten maailman­mestaruus­kilpailut ovat kansainvälisen salibandyliiton IFF:n järjestämä turnaus, jossa pelataan maailmanmestaruudesta kahden vuoden välein. Ensimmäiset kisat järjestettiin vuonna 1996. Ylivoimaisesti parhaiten maailman­mestaruus­kilpailuissa on menestynyt Ruotsi, joka on miehissä voittanut mestaruuden kymmenen kertaa. Viidestätoista finaalista kahdessatoista vastakkain ovat olleet Suomi ja Ruotsi. Miehet ovat pelanneet myös Euroopan-mestaruudesta vuosina 1994 ja 1995. Vuoden 2020 kisat Suomessa siirrettiin vuoden 2021 joulukuuhun koronaviruspandemian vuoksi. == Maailmanmestaruuskilpailut ja mitalistit == :Lähde Vuosi Kultaa Hopeaa Pronssia Paikka 1996 Tukholma, Skellefteå ja Uppsala 1998 Praha ja Brno 2000 Oslo, Drammen ja Sarpsborg 2002 Helsinki 2004 Kloten ja Zürich 2006 Tukholma, Helsingborg ja Malmö 2008 Praha ja Ostrava 2010 Helsinki ja Vantaa 2012 Zürich ja Bern 2014 Göteborg 2016 Riika 2018 Praha 2021 Helsinki 2022 Zürich ja Winterthur 2024 Malmö 2026 Tampere == Mitalitaulukko == Sija Maa Yht 1 align=left 10 5 0 15 2 align=left 5 7 3 15 3 align=left 0 2 4 6 4 align=left 0 1 7 8 5 align=left 0 0 1 1 ==Katso myös== * Salibandyn Euroopan- mestaruuskilpailut * Naisten MM-kisat * U19 poikien MM-kisat * U19 tyttöjen MM-kisat == Lähteet == == Aiheesta muualla == * Kansainvälinen salibandyliitto IFF – World Championships * Planet Floorball – IFF Championships for Nations * YLE Elävä arkisto – Salibandyn MM-historiaa * Luokka:Seulonnan keskeiset artikkelit
George Hainsworth

George Hainsworth (26. kesäkuuta 1895 Toronto, Ontario, Kanada – 9. lokakuuta 1950) oli kanadalainen jääkiekkomaalivahti. National Hockey Leaguessa hänen seuransa olivat Montreal Canadiens ja Toronto Maple Leafs. Ennen Montrealiin siirtymistä Hainsworth pelasi WCHL-liigan joukkueissa Saskatoon Crescents ja Saskatoon Sheiks. Canadiensissa hänen epäkiitollinen tehtävänsä oli paikata tuberkuloosiin kuollutta rakastettua Montreal-legenda Georges Vezinaa, joka oli pelannut yhtäjaksoisesti vuodesta 1909 kauden 1925–1926 avausotteluun. Hainsworth osoitti sopivansa suuriin saappaisiin voittamalla edesmenneen edeltäjänsä mukaan nimetyn parhaalle maalivahdille annettavan Vezina Trophyn kolmesti peräjälkeen. Kaudella 1928–1929 hän piti nollan joka toisessa runkosarjan pelissä (22 ottelussa kaikkiaan 44:stä) ja päästi keskimäärin 0,98 maalia ottelua kohden. 1930 hän saavutti yhä lyömättömän ennätyksen pitämällä maalinsa koskemattomana läpi play off -vaiheen yhteensä 270 minuutin ja 8 sekunnin ajan. Hänet myytiin Torontoon 1933 ja hän auttoi Maple Leafsin Stanley Cupin finaaliin 1935. Hainsworth lopetti pelaajauransa Turk Brodan syrjäyttäessä hänet Toronton maalin suulta vuonna 1936. Hainsworth teki kuitenkin vielä samana vuonna neljän ottelun mittaisen paluun Montrealiin ennen lopullista lopettamistaan. Hainsworthilla on toiseksi eniten Pohjois- Amerikan ammattilaissarjoissa pelattuja nollapelejä: 104 kappaletta. Hänen edellään on vain Martin Brodeur, jolla nollapelejä on 125. NHL:n historiassa hänen 94 nollapeliään oikeuttavat kolmanteen sijaan Terry Sawchukin (103) ja Martin Brodeurin (125) jälkeen. George Hainsworth kuoli auto-onnettomuudessa 55 vuoden iässä vuonna 1950. == Saavutuksia ja palkintoja == * Vezina Trophy 1927, 1928 ja 1929 (paras maalivahti) * Stanley Cup Montreal Canadiensissa 1930 ja 1931 * Montreal Canadiensin kapteeni 1932–1933 * Hockey Hall of Fameen 1961 * 1998 sijalla 46 The Hockey News -lehden 100 suurimman pelaajan NHL- painotteisella listalla == Katso myös == * The Hockey Newsin luettelo 100 parhaasta NHL-pelaajasta ==Lähteet== Luokka:Kanadalaiset jääkiekkomaalivahdit Luokka:Hockey Hall of Fame Luokka:Vezina Trophy -voittajat Luokka:Vuonna 1895 syntyneet Luokka:Vuonna 1950 kuolleet
Proteiinikinaasi

Proteiinikinaasi on kinaasientsyymi, jonka substraatti on proteiini. Kinaasit ovat merkittävä tekijä solunsisäisessä viestinnässä. Fosfaattiryhmän siirtämällä proteiinikinaasit tyypillisesti aktivoivat tai deaktivoivat substraattinsa. Yksi proteiinikinaasi voi fosforyloida useita substraattimolekyylejä, mikä voi merkittävästi vahvistaa signaalia kaskadina. ==Esimerkkejä proteiinikinaaseista== *Proteiinikinaasi A (PKA) *Proteiinikinaasi B (PKB) *Proteiinikinaasi C (PKC) *AMP-kinaasi *CaM-kinaasi *MAP-kinaasi *Tyrosiinikinaasireseptori Luokka:Biokemia Luokka:Transferaasit he:קינאז#פרוטאין קינאז
Sorrettuja ja solvattuja

Sorrettuja ja solvattuja, toiselta suomenkieliseltä nimeltään Alistetut ja loukatut () on Fjodor Dostojevskin romaani, joka ilmestyi vuonna 1861. Teos sai surkean vastaanoton ilmestyessään. Sorrettuja ja solvattuja on tarina Ivan Petrovitšin vajoamisesta suosiosta köyhyyteen ja perustuu kirjailijan omiin kokemuksiin. Teos jatkaa samaa synkeän-värikästä realismia, jota Dostojevskin muutkin kirjat edustavat. == Suomennokset == * * == Aiheesta muualla == Luokka:Fjodor Dostojevskin teokset Luokka:Vuoden 1861 kirjat
Aromipesä

thumb|250px|Aromipesä. Aromipesä on EPP-polypropeenista valmistettu kannellinen haudutusastia. Aromipesä on suomalaisten veljeksien Heikki (k. 2017Iltalehti.fi) ja Mika Taipaleen perustaman Solanum Oy:n kehittämä tuote, jota yritys markkinoi muun muassa 1990-luvun lopulla ja 2000-luvun alkuvuosina television Ostoskanava-ohjelmassa. Aromipesä maksoi tuolloin 185 markkaa, kaksi kappaletta 320 mk ja kolme kappaletta 455 markkaa (+ toimituskulut). Aromipesiä oli vuonna 2013 myyty lähes 80 000 kappaletta. Sama yritys markkinoi Ostoslinja-ohjelmablogissaan monia muitakin tuotteitaan, kuten Terveystukku-brändin luontaistuotteita, Passeli-taloushallinnon ohjelmia sekä Netvisor-ohjelmistopalvelua. Aromipesä lanseerattiin uudelleen kesäkuussa 2015. Tuotetta Luopioisissa alusta alkaen valmistanut Artekno Oy hankki oikeuden nimeen. Syksyllä 2015 aromipesästä lanseerattiin punainen erikoisversio Joulupesä. Aromipesän ideana on hauduttaa esivalmistettu ruoka valmiiksi tietyn ajan kuluessa, kun se on suljettu aromipesän sisään valmistusastiassaan. Aromipesä pitää esikypsentämisen aikana ruokaan varautuneen lämmön mahdollisimman pitkään yllä, jolloin ruoka kypsentää itse itsensä valmiiksi omassa lämmössään aromipesän sisällä. ==Lähteet== ==Aiheesta muualla== * Virallisen sivun arkistolinkki. * Aromipesän reseptejä ja eri ruokien kypsymisaikoja. Virallisen sivun arkistolinkki. Luokka:Astiat Luokka:1900-luvun keksinnöt
Aurèle Joliat

Aurèle Émile 'Little Giant' Joliat (29. elokuuta 1901 Ottawa, Kanada – 2. kesäkuuta 1986 Ottawa) oli kanadalainen jääkiekkoilija. Vasen laitahyökkääjä Joliat pelasi 16 kautta National Hockey Leaguessa Montreal Canadiensin joukkueessa. Hän pelasi NHL:n runkosarjassa 654 ottelua, joissa teki 270 maalia ja antoi 190 maalisyöttöä (460 tehopistettä). Pudotuspeleissä Aurèle Joliat pelasi 54 ottelua tehden niissä 14 maalia ja jakaen 19 maalisyöttöä (33 pistettä). == Saavutuksia == * NHL:n ykköstähdistössä 1931 * NHL:n kakkostähdistössä 1932, 1934 ja 1935 * Hart Trophy 1934 * Hockey Hall of Fameen 1947 * 1998 sijalla 65 The Hockey News -lehden NHL-painotteisella 100 suurimman pelaajan listalla == Katso myös == * The Hockey Newsin luettelo 100 parhaasta NHL-pelaajasta == Aiheesta muualla == * *Aurèle Joliat Legends of Hockey -sivustolla Luokka:Kanadalaiset jääkiekkoilijat Luokka:Hockey Hall of Fame Luokka:Hart Memorial Trophy -voittajat Luokka:Vuonna 1901 syntyneet Luokka:Vuonna 1986 kuolleet
Vankomysiini

Vankomysiini on glykopeptidiryhmään kuuluva antibiootti. Se on tehokas lääke grampositiivisia bakteereja vastaan, mutta käyttöä rajaavat vankomysiinin monet haittavaikutukset. Vankomysiinin kemiallinen kaava on C66H75Cl2N9O24, moolimassa 1449,3 g/mol ja CAS-numero 1404-90-6. ==Historia== Vankomysiinin eristi ensimmäisen kerran tutkija EC Kornfeld Borneon viidakoista saadusta maanäytteestä, ja ainetta tuottavalle bakteerille annettiin nimeksi Streptomyces orientalis. Vankomysiini tuli markkinoille vuonna 1958 kauppanimellä Vancocin. ==Toiminta== Vankomysiinin toimintamekanismi on bakteerin soluseinän muodostumisen estäminen. Bakteerit eivät yleensä kehitä resistenssiä vankomysiinille. Lääke tehoaa pääasiassa grampositiivisiin bakteereihin. Vankomysiini täytyy annostella suoneen, koska se ei imeydy suolistosta ja aiheuttaa ärsytystä lihakseen pistettäessä.Koulu, Tuomisto (toim.): Farmakologia ja toksikologia. Medicina, 6. painos (2001), s. 803–826. ISBN 951-97316-1-X ==Käyttö== Vankomysiinillä on paljon haittavaikutuksia, joten sitä käytetään lähinnä "viimeisen linjan lääkkeenä" vaarallisissa bakteeri-infektioissa. Yleisesti ottaen vankomysiinillä on kaksi käyttöaihetta. Sillä hoidetaan infektioita, joiden aiheuttaja on muille antibiooteille resistentti stafylokokki, kuten MRSA (metisilliiniresistentti Staphylococcus aureus) tai MRSE (multiresistentti Staphylococcus epidermis). Vankomysiiniä käytetään suun kautta otettuna myös Clostridium difficile- superinfektion hoitoon, jos muut lääkkeet eivät tehoa. ==Haittavaikutukset== Vankomysiini on varsin myrkyllinen lääke, jolla on useita haittavaikutuksia. Tavallisia (yli 1 prosentti potilaista) haittavaikutuksia ovat suoneen annosteltaessa paikallinen kipu, tromboflebiitti ja allergiset reaktiot, jotka voivat ilmetä nokkosihottumana, punoituksena, hengenahdistuksena (hengityksen vaikeutuminen) tai kutinana. Harvinaisia (0,1–1 prosenttia) sivuvaikutuksia ovat kuulon alenema ja munuaisvauriot. Erittäin harvinaisia (alle 0,1 prosenttia) haittoja ovat muun muassa kuume, huimaus, tinnitus, pahoinvointi, toksinen epidermaalinen nekrolyysi (kuoliosta johtuva kudoksen irtoaminen), anafylaksia (äkillinen ja vakava allerginen reaktio), trombosytopenia (verihiutaleniukkuus), neutropenia ja eosinofilia.Pharmaca Fennica (internet- versio). Vankomysiini. Aineisto päivitetty 6.1.2007. Sivu luettu 9.2.2007. ==Katso myös== *Aikajana antibiooteista ==Lähteet== == Aiheesta muualla == *DrugBank: Vancomycin *Kyoto Encyclopedia of Genes and Genomes (KEGG): Vancomycin *ChemBlink: Vancomycin Luokka:Antibiootit Luokka:Mikrobitoksiinit Luokka:WHO:n tärkeimmät lääkkeet
Äänirako

Äänirako eli glottis on oikean ja vasemman äänihuulen sekä oikean ja vasemman kannuruston väliin jäävä rako. Äänirako muodostuu siis kahdenlaisesta raosta.Suomi & Toivanen & Ylitalo (2006: 29). * Äänihuulirako on pelkästään äänihuulten väliin jäävä rako. * Rustorako on kannurustojen välinen rako. Äänihuulten värähdellessä äänihuuliraossa syntyvä pyörteinen värähtely tekee äännöksestä hieman kohisevaa. Tuotettu värähtely on tärkeä soinnillisten konsonanttien ja vokaalien osa. Jos äänihuulet ovat erillään, ilma virtaa niiden välistä aiheuttamatta värähtelyä. Näin tapahtuu tuotettaessa soinnittomia konsonantteja. == Ääniraon asennot == Ääniraon muotoja erotetaan tavallisesti seitsemän kappaletta,Suomi & Toivanen & Ylitalo (2006: 29–33). joista viereisessä kuvassa on eriteltynä kuusi (A-F). * Kuvio A: Sekä äänihuulirako että rustorako ovat kauttaaltaan kiinni. Tällainen hetkellinen asento tuottaa glottaaliklusiilin, jonka IPA-merkki on . * Kuvio B: Äänihuulet liikkuvat nopeasti edestakaisin sivusuunnassa rustoraon ollessa kiinni. Tämä asento synnyttää ns. kurkunpää-äänen, joka sellaisenaan muistuttaa pientä polttomoottoria. Tätä kurkunpään toimintaa nimitetään fonaatioksi. Yksittäisen äänteen ominaisuutena on kyse soinnista. Soinnilisuus syntyy ääntöväylän luuston resonaatiosta. * Kuvio C: Äänihuulirako on kauttaaltaan kiinni, rustorako auki. Tätä ääniraon asentoa käytetään kuiskatussa puheessa. * Kuvio D: Äänirako on ns. henkäyssupistuma-asennossa, jossa ilman pyörteisvirtauksesta syntyy heikkoa soinnitonta kohinaa. Tällainen henkäys toimii soinnittoman glottaalifrikatiivin (esimerkiksi sanassa haamu) äänilähteenä. * Kuvio E: Äänirako on ns. lepohengitysasennossa, joka liittyy useimpien soinnittomien konsonanttien tuottamiseen. * Kuvio F: Äänirako on ns. syvähengitysasennossa (huokaus, hengästys), jota ei missään tunnetussa kielessä käytetä äännejärjestelmän osana. * Seitsemäntenä asentona mainittakoon ns. henkäyssointisupistuma,Suomi & Toivanen & Ylitalo (2006: 30, 41). jota voidaan luonnehtia vuotoiseksi fonaatioksi. Siinä rustorako on avoinna, ja äänihuulirako ikään kuin vuotaa synnyttäen sointina toteutuvaa ääntä. Äänihuuliraon vuoto johtuu tyypillisesti soinnillisesta äänneympäristöstä. Esimerkiksi suomen sanassa saha /h/-foneemi toteutuu soinnillisena glottaalifrikatiivina, jonka IPA-merkki on . == Lähteet == * Suomi, Kari & Toivanen, Juhani & Ylitalo, Riikka (2006). Fonetiikan ja suomen äänneopin perusteet. Helsinki: Gaudeamus. * ===Viitteet=== Luokka:Ääntöelimistö
Twentieth Anniversary Macintosh

Twentieth Anniversary Macintosh (lyhyemmin TAM) on Applen 20. toukokuuta 1997 julkaisema erikoismallinen tietokone, jota valmistettiin 12 000 kappaletta yhtiön 20-vuotisjuhlavuoden kunniaksiTwentieth Anniversary Macintosh, Low End Mac . Luettu 9.2.2007.. Tietokoneena laite oli keskinkertainen, mutta innovatiivisen muotoilunsa ja lisävarusteidensa kanssa se erottui selvästi muista aikansa Macintosheista. ==Yleistä== TAM oli Classic Macintoshien tapaan rakennettu laite, jossa näyttö ja keskusyksikkö sijaitsivat samassa kotelossa. Vanhojen mallien sijaan TAM sisälsi 12" nestekidenäytön, joka mahdollisti ohuen, futuristisen koteloinnin. Kotelo sisälsi myös suuret kaiuttimet ja laitteistoon kuului subwoofer. Äänijärjestelmä oli Bosen suunnittelema20th Anniversary Macintosh, Apple-history.com . Luettu 9. helmikuuta 2007.. ATI 3D Rage II -näytönohjaimella varustetussa laitteessa oli TV- ja radioviritin sekä S-videoliitäntä. TAMin arkkitehtuuri perustui Power Macintosh 5500 -malliin. ==Tekniset tiedot== * 250 MHz:n PowerPC 603e -suoritin * 32 megatavun keskusmuisti, laajennettavissa 128 Mt:een saakka (60 ns 168-pin DIMM) * 12.1" värillinen nestekidenäyttö * ATI 3D Rage II -näytönohjain * 800x600 resoluutio, 16-bittinen väriavaruus * 4x CD-ROM-asema * käyttöjärjestelmä System 7.6.1 – Mac OS 9 ==Lähteet== ==Aiheesta muualla== * Twentieth Anniversary Macintoshin tekniset tiedot (yhteenveto) Applen sivuilla * The 20th Anniversary Macintosh Web Site - TAM-aiheinen verkkoyhteisö * Twentieth Anniversary Macintosh Everymac.comissa * Mainosvideo (Google Video) tai (Everymac) Luokka:Applen tietokoneet Luokka:Vuoden 1997 tietokoneet
Haminan Pyhien apostolien Pietarin ja Paavalin kirkko

Haminan Pyhien apostolien Pietarin ja Paavalin kirkko on vuonna 1837 valmistunut Haminan ortodoksisen seurakunnan kirkko.Ortodoksinen kirkko nousi palaneen luterilaisen kirkon tontille, ReimariHamina: Jumalanpalvelukset , Suomen ortodoksinen kirkko Kirkko on pyhitetty pyhille apostoleille Pietarille ja Paavalille. Tyylillisesti uusklassismia ja bysanttilaisia muotoja edustavan pyörötemppelin suunnittelijana pidetään Louis Viscontia, mutta on mahdollista että todellisuudessa kyseessä oli David Visconti.Petermuseum.narod.ru (venäjäksi) Ulkopuolelta kirkko on pyöreä, ja kirkkosali on ristinmuotoinen.Muuka.com Kirkon uusbysanttilainen kellotorni on rakennettu 1862. Kirkko sijaitsee Raatihuoneentorin vieressä paikalla, jossa sijaitsi aiemmin luterilaisen kaupunkiseurakunnan Elisabetin kirkko (rakennettu 1750, tuhoutui Haminan palossa 1821), samoin kuin sen edeltäjä Ulrika Eleonoran kirkko (rakennettu 1732, tuhoutui 1742). ==Kuvia== Kuva:Hamina Ortho6 s.JPG|Kellotorni etualalla Kuva:Iconostasis of the Church of St. Peter and St. Paul, Hamina.JPG|Ikonostaasi == Lähteet == == Aiheesta muualla == * Luokka:Suomen ortodoksiset kirkkorakennukset Pyhien apostolien Pietarin ja Paavalin kirkko Luokka:Suomen kivikirkot Luokka:Uusklassinen arkkitehtuuri‎ Luokka:Suomen 1830-luvulla rakennetut kirkot
Martijn Zuijdweg

Martijn Hendrik Zuijdweg (s. 16. marraskuuta 1976 Rotterdam, Etelä-Hollanti) on entinen alankomaalainen uimari, joka voitti Kesäolympialaisissa 2000 pronssia 4x200 metrin vapaauintiviestissä. Hänen joukkuetovereitaan olivat Pieter van den Hoogenband, Johan Kenkhuis ja Marcel Wouda. == Lähteet == *Zwemkroniek.com Luettu 9.2.2007 Luokka:Alankomaalaiset uimarit Luokka:Alankomaalaiset olympiamitalistit Luokka:Vuonna 1976 syntyneet Luokka:Elävät henkilöt
Regina Hall

Regina Hall (s. 12. joulukuuta 1970) on yhdysvaltalainen elokuva- ja televisionäyttelijätär. Hall syntyi Washington DC:ssä. Hän valmistui New Yorkin yliopistosta vuonna 1997 ja esiintyi ensimmäisessä televisiomainoksessaan samana vuonna. Hall tunnetaan mm. rooleistaan televisiosarjassa Ally McBeal ja elokuvakomediasarjassa Scary Movie. Hän on esittänyt kaikissa sarjan elokuvissa Brenda Meeksia, Anna Fariksen näyttelemän Cindy Campbellin parasta ystävätärtä. == Brenda Meeks == Brenda Meeks on nähty jokaisessa Scary Movie -elokuvassa. Hän kuoli sarjan ensimmäisessä osassa, mutta palasi jälleen toiseen. Kahdessa ensimmäisessä osassa nähdään myös hänen veljensä, omintakeisesta naurustaan helposti tunnistettava ja kannabista poltteleva Shorty. Brenda kuolee jälleen Scary Movie 3 -elokuvassa videonauhalta tulleen hirviön tappamana. Scary Movie 4 -elokuvassa Cindy Campbell (Faris) kertoo luulleensa ystävänsä jo kuolleen, mutta hän on silti yhä hyvin elinvoimainen. Elokuvan lopussa hän synnyttää lapsen, jonka isä on maan tuhoamista yrittänyt avaruusolio. == Aiheesta muualla == * Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt
Ana Belén Palomo

Ana Belén Palomo Jiménez (s. 20. lokakuuta 1977, Algeciras, Cádiz) on espanjalainen uimari, joka on edustanut kotimaataan kaksissa kesäolympialaisissa, alkaen vuodesta 2000. Hän karsiutui alkuerissä 50 metrin vapaauinnissa molemmilla kerroilla. == Lähteet == *Espanjan olympiakomitea Luettu 9.2.2007 Belén Palomo, Ana Belén Palomo, Ana Belén Palomo, Ana
Workgroup Server 9150

Workgroup Server 9150 on Applen julkaisema palvelinkäyttöön tarkoitettu tietokone, joka on julkaistu 25. huhtikuuta 1994. Muista Workgroup Server -palvelimista poiketen 9150 ei perustunut mihinkään tiettyyn Power Macintoshiin, vaan laitetta markkinointiin pelkästään palvelinkäyttöön. Workgroup Server 9150:n kotelo oli Quadra 950 -mallista tuttu, massiivinen tornikotelo. Vuonna 1995 laitteen suoritintehoa lisättiin. Workgroup Server 9150:n tuotanto lakkautettiin 18. toukokuuta 1996 Power Macintosh 9500 -mallin julkaisun jälkeenWorkgroup Server 9150, Low End Mac . Luettu 9. helmikuuta 2007.. ==Tekniset tiedot== * 80 tai 120 MHz:n PowerPC 601 suoritin * 512 KT:n tai 1 MT:n L2-prosessorivälimuisti * 40 MHz:n väylä * 4 MT:n ROM-muisti * 8 MT:n 80 ns 72-pin SIMM keskusmuisti, laajennettavissa 264 MT:een saakka * 2x tai 4x CD-ROM-asema * PDS-liitäntä * 4 NuBus-laajennuspaikkaa * 2 ADB-porttia * AAUI-Ethernetliitäntä * SCSI-liitäntä * GeoPort-liitäntä * käyttöjärjestelmä System 7.1.2 - Mac OS 9.1 ==Lähteet== ==Aiheesta muualla== * Workgroup Server 9150/80 ja 9150/120 Everymac.comissa * Workgroup Server 9150 Apple- history.comissa Luokka:Applen tietokoneet Luokka:Vuoden 1994 tietokoneet
Infineon Technologies

Infineon Technologies AG on suuri eurooppalainen puolijohdevalmistaja. Yrityksen perusti Siemens AG huhtikuussa 1999 erottamalla puolijohteiden valmistuksen omaksi yhtiökseen. Yhtiö listattiin pörssiin seuraavana vuonna. Vuonna 2004 yhtiö myönsi syyllisyytensä DRAM-muistipiirien hintakartelliin vuosien 1999 ja 2002 välillä ja tuomittiin 160 miljoonan dollarin sakkoihin.https://www.computerworld.com/article/2566841/infineon-to-pay-- 160m-fine-for-dram-price-fixing.html Kesäkuun lopussa 2006 yhtiön palveluksessa oli 41 000 henkilöä, joista 7 400 oli tutkimus- ja kehitystehtävissä. Kannattavuus oli vuonna 2006 huono ja tappiot olivat noin 250 miljoonaa euroa. Yrityksellä on tuotantolaitoksia ympäri maailman. Vuoden 2006 ensimmäisellä puoliskolla Infineon oli neljän suurimman puolijohdeteollisuusyrityksen joukossa. Toukokuussa 2006 yrityksestä erotettiin muistipiiridivisioona omaksi yrityksekseen nimellä Qimonda.https://www.technewsworld.com/story/49702.html Myöhemmin yritys ilmoitti myyvänsä osuutensa Qimondasta.https://www.wsj.com/articles/SB117488033999748711 Vuonna 2011 yritys osti Qimondan tuotantolaitokset.https://www.infineon.com/cms/en/about- infineon/press/press-releases/2011/INFXX201105-042.html Vuonna 2019 yritys oli mukana kymmenen suurimman puolijohdevalmistajan joukossa. Vuonna 2019 yritys osti Cypress Semiconductorin 9,4 miljardilla dollarilla. Infineon investoi 1,6 miljardia euroa puolijohdetehtaan rakentamiseen Itävallan Villachiin kesällä 2018. Tehdas avattiin syyskuussa 2021.https://www.reuters.com/technology/infineon-opens-austrian-power-chip- plant-ahead-schedule-2021-09-17/ https://www.infineon.com/cms/en/about- infineon/press/press-releases/2021/INFXX202109-098.html Yritys aloitti uuden tehtaan rakentamisen Dresdeniin toukokuussa 2023. Viiden miljardin euron investointi tehtaaseen on Infineonin historian suurin yksittäinen investointi. == Tuotteet == Yritys valmistaa useita mikrokontrollereita: * 8-bittisethttp://www.infineon.com/cms/en/product/microcontrollers/8-bit/channel.html?channel=ff80808112ab681d0112ab6b7661083f ** XC800-perhe * 16-bittisethttp://www.infineon.com/cms/en/product/microcontrollers/16-bit/channel.html?channel=ff80808112ab681d0112ab6b2eaf0759 ** XE166-perhe ** XC 2000-perhe ** C166-perhe ** C167-perhe * 32-bittisethttp://www.infineon.com/cms/en/product/microcontrollers/32-bit/channel.html?channel=ff80808112ab681d0112ab6b64b50805 ** Infineon XMC4000 http://www.infineon.com/XMC ** TriCore-perhe ** Infineon XMC1000 http://www.infineon.com/cms/en/product/microcontrollers/32-bit- industrial-microcontrollers-based-on-arm-registered-cortex-tm-m/32-bit- xmc1000-industrial-microcontrollers-arm-registered-cortex- tm-m0/channel.html?channel=db3a30433c1a8752013c1aa35a6a0029 == Lähteet == Luokka:DAX-indeksi Luokka:Laitteistovalmistajat Luokka:Saksalaiset elektroniikkayhtiöt Luokka:Saksalaiset pörssiyhtiöt Luokka:Tavaramerkit Luokka:Puolijohdevalmistajat Luokka:Euro Stoxx 50 -indeksi
Happy Feet

Happy Feet on vuonna 2006 ensi-iltansa saanut yhdysvaltalais-australialainen animaatioelokuva, jonka on ohjannut George Miller. Elokuvan keskeisiä ääninäyttelijöitä ovat Elijah Wood, Brittany Murphy, Hugh Jackman, Robin Williams, Nicole Kidman ja Hugo Weaving. Suomalaisina ääninä on muun muassa Niilo Syväoja, Petri Liski, Sari Ann Moilanen, Annituuli Kasurinen, Pertti Koivula, Kari Hietalahti, Juha Veijonen, Heikki Nousiainen, Eija Vilpas, Puntti Valtonen ja Ilkka Merivaara. Elokuvan keskushahmo on keisaripingviini Mumble, joka ei osaa laulaa, mutta tanssii sitäkin paremmin. Koska keisaripingviinien yhteisössä kuitenkin vaaditaan hyvää laulutaitoa, Mumble jää syrjään tästä yhteisöstä. Myöhemmin hän tutustuu latinoa laulaviin jääpingviineihin. Kun Mumble yrittää palata kotiyhteisöönsä, häntä syytetään kalakantojen vähenemisestä. Mumble kiistää syytökset, mutta hänet karkotetaan. Lopulta hän lähtee suurelle seikkailulle selvittämään syytä kalojen määrän vähentymiseen. Elokuva sai parhaan animaatioelokuvan Oscar-palkinnon vuonna 2007. Vuonna 2011 sai ensi-iltansa elokuvan jatko-osa Happy Feet 2. == Päähahmot == * Mumble ”Happy Feet” * Gloria, kaunis keisaripingviini, johon Mumble ihastuu * Norma Jean ja Memphis, ovat Mumblen vanhemmat. * Ramón ja 4 muuta jääpingviiniä, joiden kanssa Mumble lyöttäytyy yhteen * Routalempi (kalliotöyhtöpingviini), jolta muut tulevat etsimään vastauksia ongelmiinsa == Ääninäyttelijät == Alkuperäinen näyttelijä Suomalainen näyttelijä Rooli Elizabeth Daily (lapsi) Elijah Wood (nuori) Aapo Pennanen (lapsi) Niilo Syväoja (nuori) Mumble Nicole Kidman Sari Ann Moilanen Norma Jean Hugh Jackman Petri Liski Memphis Alyssa Shafer (lapsi) Brittany Murphy (nuori) Saimi Kaija (lapsi) Annituuli Kasurinen (nuori) Gloria Robin Williams Ilkka Merivaara Ramon Robin Williams Pertti Koivula Routalempi Hugo Weaving Heikki Nousiainen Noah Carlos Alazraqui Kari Hietalahti Nestor Johnny A. Sanchez Juha Veijonen Lombardo Magda Szubanski Eija Vilpas Viola == Arvioita == Turun Sanomien Päivi Valotielle mainiosti tyyliteltyjen keisaripingviinien ja lähes fotorealististen maisemakuvien ohella Happy Feetin parasta antia olivat ikivihreistä viihdekappaleista koostuvat musiikkinumerot, musikaalispektaakkelien perinteitä noudattavat koreografiat ja tärkeä sanoma: ”Kepeän musikaalin muodon saanut faabeli ottaa lopussaan kauniisti kantaa ekologisiin kysymyksiin, muistuttaa ihmisen vastuusta maapallon pitämisenä elinkelpoisena.” Film-O-Holic.com-sivuston Aino Harvolan mielestä taas tärkeästä viestistä on tehty ällöttävän alleviivaava ja yksinkertaistettu. Hänestä elokuvassa on myös ”kauhean paljon kaikkea, ja hyvin vähän uutta”, ja sen kerronta on välillä rasittavan mahtipontista, välillä taas yltiöpirteää. ==Lähteet== == Aiheesta muualla == * Happy Feet - Review Luokka:Vuoden 2006 yhdysvaltalaiset elokuvat Luokka:Parhaan animaatioelokuvan Oscar-palkinnon voittaneet elokuvat Luokka:Vuoden 2006 australialaiset elokuvat Luokka:Yhdysvaltalaiset animaatioelokuvat Luokka:George Millerin ohjaamat elokuvat Luokka:Elokuvat linnuista Luokka:Warner Brosin elokuvat
Punainen turvamies

Punainen turvamies () on humoristinen yleisnimitys kuolevalle, vähämerkitykselliselle perushahmolle elokuvissa ja televisiosarjoissa. Hahmon alkuperä juontaa 1960-luvun Star Trek -televisiosarjaan, jossa aluksen punapaitaiset turvamiehet joutuvat usein uhraamaan henkensä tärkeämpien henkilöhahmojen puolesta. Yleisen käsityksen vastaisesti turvamiehet eivät kuitenkaan olleet sarjassa yleisimmin kuolevia sivuhahmoja. == Lähteet == Luokka:Elokuvahahmot Luokka:Star Trek -hahmot Luokka:Perushahmot
Madagaskarinmangustit

Madagaskarinmangustit eli linnustajanäädät (Galidiinae) on Madagaskarilla kotoperäisenä elävään Eupleridae-petoeläinheimoon kuuluva alaheimo. Siihen kuuluu kuusi lajia, jotka edustavat neljää sukua. Aiemmin madagaskarinmangustit luokiteltiin mangustien heimoon, josta ne 2000-luvun alussa erotettiin ja yhdistettiin ennen sivettieläimiin luettujen kolmen Euplerinae-alaheimon lajin kanssa uudeksi Eupleridae-heimoksi. Madagaskarinmangustit ovat hoikkia, lyhytjalkaisia ja pitkänomaisia eläimiä, jotka liikkuvat ryhminä etsien pieniä selkärankaisia ja hyönteisiä. Ne painavat 600–900 grammaa ja ovat 25–38 sentin pituisia. Ne elävät etupäässä metsissä ja ovat päiväaktiivisia. Kaikki lajit ovat harvinaistuneet elinalueiden vähenemisen ja vieraslajien aiheuttaman kilpailun takia. Kolme alaheimon lajeista on vaarantunut ja kaksi on luokiteltu uhanalaisiksi. *Puumangusti Galidia elegans *Juovamangusti Galidictis fasciata *Galidictis grandideri *Kapeajuovamangusti Mungotictis decemlineata *Ruskomangusti Salanoia concolor *Salanoia durrelliInvestigations into the status of a new taxon of Salanoia (Mammalia: Carnivora: Eupleridae) from the marshes of Lac Alaotra, Madagascar. Informaworld == Lähteet == * Ronald M. Nowak: Walker's Mammals of the World. Johns Hopkins University Press, 1999 ISBN 0-8018-5789-9 * D. E. Wilson & D. M. Reeder: Mammal Species of the World. Johns Hopkins University Press, 2005. ISBN 0-8018-8221-4 === Viitteet === Luokka:Petoeläimet